Dar 15 a viz Genver 1943 e stokas daou garr-nij Mosquito FBIV eus ar 105 Squadron eus aerlu ar Rouantelezh-Unanet (Royal Air Force) an eil ouzh egile er Reuz ; an eil, marilhet DZ413 ha kodet K-GB, e La Jouaudière ha Les Champs Férées e Lanneier Apigneg gant daou nijour kanadian (Royal Canadian Air Force) war vourzh, hag egile, marilhet DZ365 ha kodet V-GB, e Launay  e Menieg-Roazhon gant daou nijour breizhveuriat war vourzh; lazhet e voent o-fevar, ur Chanadian a voe douaret e Bretteville-sur-Laize (Calvados, Bro-Chall), an tri nijour all e Bered ar Reter e Roazhon.